ნიუ ეიჯი
ნიუ ეიჯი (ინგლ. New Age — „ახალი ერა“), „ახალი საუკუნის“ რელიგია — საერთო სახელი განსხვავებული მისტიური მიმდინარეობისგან მიიღო, უმთავრესად ოკულტისტური, ეზოთერიული და სინკრეტიზმული ხასიათის. სხვა გაგებით კი ეს ტერმინი გამოიყენება იდეოლოგიის დასახასიათებლად.  ეს მიმდევრობები თავისი ძირითადი მახასიათებლებით ჩამოყალიბდა XX საუკუნეში, მაგრამ აქტიურად ფუნქციონირებენ დღესაც. ყველაზე დიდ წარმატებას 1970-იან წლებში დასავლეთში — ევროპასა და აშშ-ში მიაღწია. ყველა მიმდევარს აერთიანებს ის რომ, ისინი საუბრობენ „დიდ გარდაქმნაზე“, „ახალი ეპოქის“ მოსვლაზე, რომელიც უნდა მოვიდეს თანამედროვე კულტურის შემცვლელად. მისი მიმდევრები ამტკიცებენ, რომ მომავალი ახალი კულტურა — ახალი ერა — უფრო სრულყოფილია და დიდი გარდაქმნები უნდა მოხდეს კაცობრიობის სულიერ, აზრობრივ და ტექნოლოგიურ განვითარებაში. გარკვეული ჯგუფები ასტროლოგების, ამ ეპოქას „მერწყულის ერას“ უწოდებენ. მის საწყისად მოისაზრებენ თანამედროვეობას ან ახლო მომავალს (XX—XXII საუკუნეებს). მიუხედავად მისი მიმდევრების მტკიცებებისა, სახასიათოა, რომ ეს მიმდინარეობა ხასიათდება ფსევდომეცნიერების მრავალი ელემენტით. ნიუ ეიჯი განსხვავდება ტრადიციული რელიგიური მიმდევრობებისაგან იმით რომ, ის არ არის წარმოდგენილი რომელიმე ერთი სასულიერო სწავლებით ან რელიგიური მრწამსით (სექტა, საზოგადოება, ტრადიცია, სკოლა), არამედ გულისხმობს მასში განსხვავებულულად მოაზროვნე ოკულისტების, ეზოთერიკოსების და მეტაფიზიკოსების სწავლებებს, პრაკტიკასა და კონცეპციებს.   